钦定古今图书集成/明伦汇编/闺媛典/第026卷 > 金重宝妻陈氏
## 钦定古今图书集成/明伦汇编/闺媛典/第026卷 > 金重宝妻陈氏

按《闽书》：封太安人陈氏，广东副使金时舒母也。归处
士金重宝，事继姑尽孝。姑严，时加谴责，罔不承顺。泉
俗：妇人既老，多断遣家事，拜佛持斋。惟陈氏巫觋师
婆，绝不得通。夫之仲弟绝嗣，临殁，托陈氏以孤女，常
不使离左右。于归时，陈疾革矣，正襟危坐，教之妇道，
而后遣之。寿九十一岁。